কচ্ছপিয়া ইউনিয়ন

কচ্ছপিয়া বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।

 আয়তন 
কচ্ছপিয়া ইউনিয়নের আয়তন ১০,৭৭০ একর (৪৩.৫৮ বর্গ কিলোমিটার)।

 জনসংখ্যা 
২০১১ সালের পরিসংখ্যান অনুযায়ী কচ্ছপিয়া ইউনিয়নের লোকসংখ্যা ২৮,৩৩৬ জন। এর মধ্যে পুরুষ ১৪,৪৯৮ জন এবং মহিলা ১৩,৮৩৮ জন।

 অবস্থান ও সীমানা 
রামু উপজেলার সর্ব-পূর্বে কচ্ছপিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তর-পশ্চিমে গর্জনিয়া ইউনিয়ন, পশ্চিমে কাউয়ারখোপ ইউনিয়ন ও বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন, দক্ষিণে বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন, পূর্বে বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন এবং উত্তর-পূর্বে বান্দরবান জেলার নাইক্ষ্যংছড়ি উপজেলার দোছড়ি ইউনিয়ন অবস্থিত।

 প্রশাসনিক কাঠামো 
কচ্ছপিয়া ইউনিয়ন রামু উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।

ওয়ার্ডভিত্তিক এ ইউনিয়নের গ্রামগুলো হল:
ওয়ার্ড নংগ্রামের নাম১নং ওয়ার্ডকচ্ছপিয়া, ঘিলাতলী২নং ওয়ার্ডদোছড়ি৩নং ওয়ার্ডতিতারপাড়া৪নং ওয়ার্ডশুকমুনিয়া, ছোট জাংছড়ি (আংশিক)৫নং ওয়ার্ডজাংছড়ি, বড় জাংছড়ি (আংশিক), ফাক্রিকাটা (আংশিক), তুলাতলী (আংশিক)৬নং ওয়ার্ডফাক্রিকাটা (আংশিক), শহর আলীর চর, ডাকভাংগা, তুলাতলী (আংশিক)।৭নং ওয়ার্ডহাজীরপাড়া, ছোট জাংছড়ি (আংশিক), ডাক্তারকাটা৮নং ওয়ার্ডবড় জাংছড়ি (আংশিক), মৌলভীরকাটা৯নং ওয়ার্ডদক্ষিণ মৌলভীরকাটা

 শিক্ষা ব্যবস্থা 
কচ্ছপিয়া ইউনিয়নের সাক্ষরতার হার ২১.৯৭%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ১টি কওমি মাদ্রাসা ও ৮টি প্রাথমিক বিদ্যালয় রয়েছে।
কচ্ছপিয়া ইউনিয়নের অন্তর্ভুক্ত শিক্ষায় পিছিয়ে থাকা নাপিতের চর এলাকায় শিক্ষা ব্যবস্থার প্রসার,কচ্ছপিয়া ইউনিয়নের শিক্ষার মান উন্নয়নে-নাপিতের চর আমির মোহাম্মদ চৌধুরী সরকারি প্রাথমিক বিদ্যালয় প্রতিষ্ঠায় ভূমি দাতা হিসেবে গুরুত্বপূর্ণ অবদান রেখেছেন বিশিষ্ট শিক্ষানুরাগী,গর্জনিয়া ইউনিয়ন পরিষদের সাবেক চেয়ারম্যান-মরহুম ছুরুত আলম চৌধুরী।

 শিক্ষা প্রতিষ্ঠান 
মাধ্যমিক বিদ্যালয়
 কচ্ছপিয়া উচ্চ বিদ্যালয়

মাদ্রাসা

 ছোট জামছড়ি বালুবাসা আদর্শ দাখিল মাদ্রাসা
 মাদ্রাসাতুচ্ছুফফাহ দারুল উলুম হেফজখানা ও এতিমখানা
 আল গিফারী (রহ.) আদর্শ দাখিল মাদ্রাসা

প্রাথমিক বিদ্যালয়
 নাপিতের চর আমির মোহাম্মদ চৌধুরী সরকারি প্রাথমিক বিদ্যালয়
 কচ্ছপিয়া সরকারি প্রাথমিক বিদ্যালয়
 গর্জনিয়া সরকারি প্রাথমিক বিদ্যালয়
 দোছড়ি সরকারি প্রাথমিক বিদ্যালয়
 ফাক্রিকাটা সরকারি প্রাথমিক বিদ্যালয়
 বড় জাংছড়ি সরকারি প্রাথমিক বিদ্যালয়
 মৌলভীরকাটা সরকারি প্রাথমিক বিদ্যালয়
 শুকমনিয়া সরকারি প্রাথমিক বিদ্যালয়
http://180.211.137.51:321/DashboardunionN.aspx?div=4&dis=412&thana=41204&union=01

 যোগাযোগ ব্যবস্থা 
কচ্ছপিয়া ইউনিয়নে যোগাযোগের প্রধান ২টি সড়ক হল রামু-কচ্ছপিয়া সড়ক এবং নাইক্ষ্যংছড়ি-আলীকদম সড়ক। প্রধান যোগাযোগ মাধ্যম সিএনজি চালিত অটোরিক্সা।

 খাল ও নদী 
কচ্ছপিয়া ইউনিয়নের উত্তর প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে বড় জাংছড়ি খাল, দোছড়ি খাল এবং ছোট জাংছড়ি খাল।

 হাট-বাজার 
কচ্ছপিয়া ইউনিয়নের প্রধান প্রধান হাট-বাজারগুলো হল গর্জনিয়া বাজার এবং দোছড়ি বাজার।

 দর্শনীয় স্থান 
 ঐতিহাসিক শাহসুজা সড়ক

 জনপ্রতিনিধি 
 বর্তমান চেয়ারম্যান: আবু মোহাম্মদ ইসমাঈল নোমান

 আরও দেখুন 
 রামু উপজেলা
 রামু থানা
 কক্সবাজার জেলা

 তথ্যসূত্র 


 বহিঃসংযোগ 

বিষয়শ্রেণী:রামু উপজেলার ইউনিয়ন